ප‍්‍රශ්නය : දැන් සම්මත කරගන්න යන්නේ රනිල්ගේ ව්‍යවස්ථා සංශෝධනද වෙනත් එකක්ද? පිළිතුර : සංශෝධනය කරපු ව්‍යවස්ථා සංශෝධනය. ඒක  හදපු කවුරු හරි ඇති. නමුත් හානිකර අංශවලට උසාවියෙන් තීන්දුවක් දීලනේ තියෙන්නේ. අපි බලාපොරොත්තු වුණේ විධායක ජනාධිපති ක‍්‍රමයෙ අසීමිත බලතල සංශෝධනය කරගන්න. රනිල් වික‍්‍රමසිංහ මහත්තයා  ඕනෑවට වඩා තටු කපන්න ගියා. ඒක තුළ කපාගන්න පුළුවන් නමුත් කපා ගන්න බැරි තත්ත්වයක් ඇතිවුණේ. ඒක ලොකු වරදක්. මීට වැඩිය සම්මුතියකින් මේක ගෙනාවා නම් රනිල් වික‍්‍රමසිංහ මහත්තයා පරිනත දේශපාලන නායකයකු හැටියට ඒ දේශපාලන බලවේගවලට ඇහුම්කන් දීලා හොඳ ඉවසීමකින් කටයුතු කළා නම් එතුමටත් හොඳ අවස්ථාවක් මේ අවස්ථාව රටේ වැදගත් ජාතික ප‍්‍රශ්නයකදී තමන් ඉතා පරිණත නායකයෙක් කියලා ඔප්පු කරන්න. නමුත් කනගාටුවට කරුණ ඒ ස්වර්ණමය අවස්ථාව එතුමා අහිමි කර ගත්තා.